armvectores/hy_wikipedia_2023 huggingface dataset:
Էդգար Գևորգյան (պետական գործիչ)

Էդգար Ժորայի Գևորգյան (հոկտեմբերի 30, 1969(1969-10-30), Երևան, Հայկական ԽՍՀ, ԽՍՀՄ), Հայաստանի պետական գործիչ։


== Կրթություն ==
1990-1995 թթ. - սովորել և ավարտել է «Գլաձոր» կառավարման համալսարանի իրավագիտության ֆակուլտետը։


== Աշխատանքային գործունեություն ==
1987 թ. - աշխատել է Երևանի թիվ 29 ուսումնարանում որպես հյուսն-էլեկտրիկ։
1987-1989 թթ. - ծառայել է Խորհրդային բանակում։
1989-1990 թթ. - աշխատել է կոոպերատիվում որպես բանվոր։
1990-1993 թթ. - աշխատել է ՀՀ արդյունաբերության նախարարության փորձագիտական գործարանում որպես կարգավորող։
1993-1994 թթ. - աշխատել է բաժնետիրական ընկերությունում որպես իրավաբանական ծառայության և արբիտրաժի վարչության գլխավոր մասնագետ։
1995-1996 թթ. - ՀՀ կառավարության քարտուղարությանի իրավաբանական վարչության առաջատար մասնագետ։
1996-2003 թթ. - ՀՀ կառավարության քարտուղարությանի իրավաբանական վարչության գլխավոր մասնագետ։
2003-2004 թթ. - ՀՀ կառավարության աշխատակազմի անձնակազմի կառավարման վարչության պետի պաշտոնակատար։
2004-2008 թթ. - ՀՀ կառավարության աշխատակազմի անձնակազմի կառավարման վարչության պետ։
2008 թ. հունիսի 26-ին ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի անձնակազմի կառավարման վարչության պետ (քաղաքացիական ծառայողի կարգավիճակով)՝ ազատվելով Հայաստանի Հանրապետության կառավարության աշխատակազմի անձնակազմի կառավարման վարչության պետի պաշտոնից։
2015 թ. ապրիլի 27-ին ՀՀ վարչապետի որոշմամբ ազատվել է Հայաստանի Հանրապետության կառավարության աշխատակազմի անձնակազմի կառավարման վարչության պետի պաշտոնից՝ իր դիմումի համաձայն։
2015 թ. ապրիլի 27-ին ՀՀ վարչապետի որոշմամբ նշանակվել է ՀՀ քաղաքաշինության նախարարության աշխատակազմի ղեկավարի պաշտոնակատար։
2015 թ. հուլիսի 2-ին ՀՀ կառավարության որոշմամբ նշանակվել է ՀՀ քաղաքաշինության նախարարության աշխատակազմի ղեկավար։


== Պարգևներ և կոչումներ ==
ՀՀ վարչապետի հուշամեդալ։
ՀՀ վարչապետի շնորհակալագիր։
2017 թվականին ստացել է Հայաստանի Հանրապետության քաղաքացիական ծառայության 1-ին դասի պետական խորհրդականի դասային աստիճան։Ամուսնացած է, ունի երկու զավակ։ Հայաստանի Հանրապետական կուսակցության անդամ է։


== Ծանոթագրություններ ==
Բորուտո․ Նարուտոյին հաջորդող սերունդները

Բորուտո․ Նարուտոյին հաջորդող սերունդները (ճապ.՝ BORUTO-ボルト- NARUTO NEXT GENERATIONS, անգլ.՝ Boruto: Naruto Next Generations), պատանիներին ուղղված մանգա, «Նարուտո» մանգայի սիքվելը, գրված է Ուկյե Կոդատիի և նկարազարդված է Միկիո Իկեմոտոյի կողմից։ Այստեղ գլխավոր հերոսը Հինատա Հյուգայի և Նարուտո Ուզումակիի որդի Բորուտոն է։ Մանգան թողարկվել է 2016 թվականի մայիսի 9-ից մինչև 2019 թվականի հունիսի 10-ը Shueisha հրատարակչության ամենօրյա Shonen Jump ամսագրում։ 2019 թվականի հուլիսի 20-ից մինչ այժմ թողարկվում է նույն հրատարակչության V Jump ամսագրում։ Նույնանուն անիմե սերիալի պրեմիերան տեղի է ունեցել 2017 թվական ապրիլի 5-ին և արտադրվում է Studio Pierrot ստուդիայի կողմից։


== Մանգա ==
Մանգան, որը գրվում է Ուկյե Կոդաչիի և նկարազարդվում Միկիո Իկեմոտոյի կողմից, սկսվել է թողարկվել Shueisha հրատարակչության Weekly Shonen Jump ամսագրի քսաներեքերորդ թողարկմանը՝ 2016 թվականի մայիսի 9-ին։ Սփինոֆի թողարկումը տեղի է ունեցել Մասաշի Քիշիմոտոյի ղեկավարությամբ։ 2019 թվականի հոկտեմբերի տվյալներով թողարկվել է 9 տանքոբոն։


== Անիմե ==
2016 թվականի դեկտեմբերի 17-ին «Jump Festa» երեկույթի ժամանակ հայտարարվել է, որ սերիան նոր անիմե նախագիծ կստանա։ Ինչպես ավելի ուշ հաստատվել է, խոսքը գնում էր «BORUTO-ボルト- NARUTO NEXT GENERATIONS» մանգայի ադապտացիայի մասին։ Անիմե սերիալի ռեժիսորը Նորիյուկի Աբեն և Հիրոյուկի Յամասիտոն են, սցենարի հեղինակը Մակոտո Ուեձուն է, արտադրությամբ զբաղվել է Studio Pierrot ստուդիան, կերպարների ձևավորմամբ զբաղումլ է Տեցույա Նիսիոն և Հիրոֆումի Ուձուկին, իսկ կոմպոզիտորները Յասուհարու Տականասին և «-yaiba-»-ն են։ Պրեմիերան տեղի է ունեցել 2017 թվականի ապրիլի 5-ին TV Tokyo հեռուստաալիքով։


== Ծանոթագրություններ ==


== Արտաքին հղումներ ==
Մանգայի պաշտոնական կայք(ճապոներեն)
Անիմեի պաշտոնական կայք(ճապոներեն)
Երեք գույներ։ Սպիտակ

Երեք գույներ։ Սպիտակ (ֆր.՝ Trois Couleurs: Blanc, լեհ.՝ Trzy kolory: Biały), դրամա։ «Երեք գույներ» ֆիլմի շարունակությունն է։ Ֆիլմի պրեմիերան տեղի է ունեցել 1994 թվականին։ Ռեժիսորը Կշիշտոֆ Կեսլյովսկին է։
Ֆիլմի ռեժիսոր Կշիշտոֆ Կեսլյովսկին 1994 թվականին Բեռլինում կայացած կինոփառատոնի ընթացքում ճանաչվել է տարվա լավագույն ռեժիսոր։ Ֆիլմը առաջադրվել է նաև «Լավագույն օտարալեզու ֆիլմ» անվանակարգում, սակայն չի դարձել հաղթող։


== Դերերում ==
Ժյուլի Դելպի - Դոմինիկ Վիդալ
Յանուշ Գայոս - Միկոլայ
Եժի Շտուհր - Յուրեկ
Ցեզար Պազուր - հսկիչ
Եժի Նովակ - գյուղատնտես


== Մրցանակներ և անվանակարգեր ==


=== Մրցանակներ ===
Տարվա լավագույն ռեժիսոր (Կշիշտոֆ Կեսլյովսկի) - 1994


=== Անվանակարգեր ===
«Լավագույն օտարալեզու ֆիլմ» - 1994


== Ծանոթագրություններ ==


== Արտաքին հղումներ ==
Ֆիլմը imdb.com կայքում
Ֆիլմը allmovie.com կայքում
Նազենիկ (պարուհի)

Նազենիկ (2-րդ դար, ծննդյան և մահվան թվականներն անհայտ են), երգչուհի, պարուհի, վարձակ, Սյունյաց Բակուր նահապետի հարճը։


== Պատմություն ==
Նազենիկի  ծննդյան և մահվան թվականներն անհայտ են, նրա մասին առաջին  տեղեկությունները հաղորդել է  Մովսես Խորենացին․ եղել է վարձակ երգչուհի և պարուհի, Սյունյաց Բակուր նահապետի հարճը, «յոյժ գեղեցիկ», «եւ երգէր ձեռամբ» (շատ գեղեցիկ և ձեռքերով նվագող)։ Ըստ Մանուկ Աբեղյանի «երգէր ձեռամբ» արտահայտությունը նշանակում է «պար», իսկ ըստ Սրբուհի Լիսիցյանի՝  «պար ձեռամբ»։ Պատմահոր հաղորդած տեղեկությունները  համարվում է հայ մշակույթում ամենահին գրավոր փաստը հայկական կանացի մենապարերի մասին, իսկ Նազենիկը (կամ Նազինիկը)՝ «ձեռքերով պարող» առաջին հայ պարուհու անվան հիշատակությունը։
Նազենիկին է նվիրված  Դանիել Վարուժանի «Հարճը» պոեմը։


== Մշակույթում ==
2001 թվականի հոկտեմբերի 4-10-ը  Երևանում տեղի է ունեցել մնջախաղի «Նազենիկ» միջազգային առաջին փառատոնը։


== Ծանոթագրություններ ==


== Արտաքին հղումներ ==
Դանիել Վարուժան | Հարճը | համառոտ
ՆԱԶԵՆԻԿ
Տրդատ Բագրատունի, Վարդգէս Մանուկ եւ Վաղարշ
Լե Շատո դ՛Օլերոն (կանտոն)

Լե Շատո դ՛Օլերոն (ֆր.՝ Le Château-d’Oléron), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ռոշֆոր օկրուգի մեջ։ Համաձայն 2006 թվականի մարդահամարի կանտոնի բնակչությունը 9485 մարդ էր։Կանտոնի համարը 1706 է։ Կանտոնում կա 4 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Kansas (խումբ)

Kansas, ամերիկյան պրոգրեսիվ, հարդ ռոք խումբը ստեղծվել է 1970 թվականին Կանզաս նահանգի Տոպիկա քաղաքում և ռոքի պատմության մեջ մտել է, որպես «մարզադաշտային ռոքի» առաջին և առաջատար խմբերից մեկը։


== Պատմություն ==
Kansas խմբի անդամները լքում են խումբը, երբ 1969 թվականին կիթառահար Կերրի Լիվգրենը հավաքեց The Reasons Why խումբը, որի կազմի մեջ մտան վոկալիստ Լինն Մերեդիտը, ստեղնահարներ Դոն Մոտրյոն և Դեն Ռայթը։
1970 թվականին խումբը համալրվեց բաս կիթառահար Սքոթ Կեսլերով, հարվածող Զիկ Լոուով, որին հետագայում փոխարինեց Բրեդ Շուլցը, իսկ խումբը վերանվանվեց Saratoga։
Նույն թվականին նրանք կրկին փոխելով խմբի անունը Kansas-ով վերամիավորվում են White Clover խմբի հետ։ Այժմ խմբի կազմին ավելանում են նաև բաս կիթառահար Դեյվ Խոուպը, հարվածող Ֆիլ Էխարտը և դասական կրթություն ստացած ջութակահար Ռոբբի Ստեյնխարդը։


== Սկավառակագրություն ==


=== Ալբոմներ ===
Kansas (1974)
Song for America (1975)
Masque (1975)
Leftoverture (1976)
Point of Know Return (1977)
Monolith (1979)
Audio-Visions (1980)
Vinyl Confessions (1982)
Drastic Measures (1983)
Power (1986)
In the Spirit of Things (1988)
Freaks of Nature (1995)
Always Never the Same (1998)
Somewhere to Elsewhere (2000)


=== Սինգլներ ===


== Ծանոթագրություններ ==


== Արտաքին հղումներ ==
Խմբի պաշտոնական կայքը (անգլ.)
Kansas պռոգրոկի թանթարանում Archived 2011-10-28 at the Wayback Machine.
Հարցազրույց Lynn Meredith (Proto-Kaw)-ի հետ
Սուրբ Բավոնի տաճար (Գենտ)

Սուրբ Բավոնի տաճար (հոլ.՝ Sint Baafskathedraal), Գենտի թեմի  Մայր տաճարը Բելգիայում, որը նվիրված է Սուրբ Բավոնին։


== Պատմություն ==

Ներկայիս եկեղեցու տեղում սկզբում եղել է Սուրբ Հովհաննես Մկրտչի փայտե մատուռը, որն օծվել է 942 թվականին Տուրնեի և Նուայոնի եպիսկոպոսի՝ Տրանսմարուսի կողմից։ 1038 թվականին մատուռը ընդարձակվել է և վերակառուցվեց ռոմանական ճարտարապետական ոճով։ Այս եկեղեցու և սկզբնական փայտե եկեղեցու հետքերը մինչ օրս պահպանվել են ներկայիս դամբարանում։
14-16-րդ դարերում եկեղեցին պարբերաբար վերակառուցվել է և ընդարձակվել գոթական ճարտարապետական ոճով։ Սկզբում ստեղծվել է նոր երգչախմբի նոր տաղավարը, ապա՝ ամբուլատորիան, իսկ երրորդ փուլում՝ նավերը։ 1569 թվականի հունիսի 7-ը համարվում է տաճարի շինարարության ավարտը։

1539 թվականին եկեղեցին դարձավ կոլեգիալական՝ Սուրբ Բավոնի աբբայության լուծարումից հետո, որը տեղի ունեցավ Կառլոս V կայսեր դեմ քաղաքացիների ապստամբության արդյունքում (Վերջինս մկրտվել է այս տաճարում)։ 1559 թվականին հիմնվել է Գենտի թեմը, և եկեղեցին դարձել է նրա Մայր տաճարը։


== Գենտյան խորան ==
Տաճարը ողջ աշխարհին հայտնի է Գենտի խորանով, որը սկզբնապես գտնվել է Յոս Վեիդտայի մատուռում։ Խորանի թեման է Աստծո Գառի պաշտամունքն է «Հայտնություն Հովհաննեսի», ըստ որի մարգարեները, նախահայրերը, առաքյալները, նահատակները և սրբերը ծնկի են գալիս խորանի առջև, որի վրա կանգնած է Աստծո Գառը։ Վերջինս խորհրդանշում է Քրիստոսին։ Այս խորանը համարվում է Յան և Հուբերտ Վան Էյքի գլուխգործոցներից և աշխարհի արվեստի կարևորագույն աշխատանքներից մեկը ։


== Դամբարաններ տաճարում ==

Կորնելիուս Յանսեն (1510—1576), Գենտի առաջին եպիսկոպոս (1565—1576)
Կարլ վանդեն Բոսխ, Գենտի եպիսկոպոս
Կարլ-Յուստաս Կալեվարտ (1893—1963), Գենտի 27-րդ եպիսկոպոս (1948—1963)
Ֆերդինանտ Մարի դե Լոբկովից թագավոր (1726—1795), Գենտի եպիսկոպոս (1779—1795)
Յան դե Սմետ, Գենտի եպիսկոպոս
Յան վան դե Վելդե (1779—1838), Գենտի 20-րդ եպիսկոպոս
Գերարդ Վան Էրսել (մահացել է 1778), Գենտի եպիսկոպոս
Իգնաս Աուգուստուս Սխեց Վան Գրոբենդոնկ (1625—1680), Գենտի 11-րդ եպիսկոպոս (1679—1680)
Միշել դե Վալուա, Բուրգունդիայի դքսուհի


== Ծանոթագրություններ ==


== Արտաքին հղումներ ==
Собор Святого Бавона
Гент. Собор Святого Баво
Кафедральный собор святого Бавона (Sint-Baafskathedraal)
Գեորգիոս Ամերիկանոս

Գեորգիոս Ամերիկանոս (հուն․՝ Γιώργος Αμερικάνος, դեկտեմբերի 21, 1942(1942-12-21), Նիկեա, Piraeus Regional Unit, Ատիկա, Հունաստան - հոկտեմբերի 7, 2013(2013-10-07), Հունաստան), հույն պրոֆեսիոնալ բասկետբոլիստ, ով խաղում էր որպես հարձակվող պաշտպան և մարզիչ։ Նրան անվանել են գլոբալ կամ աշխարհահռչակ։ Ի պատիվ Պոլսի մարզիկների միություն ակումբի զարգացման գործում ունեցած մեծ ավանդի, շրջանառությունից հանվել է Ամերիկանոսի 10 համարի մարզաշապիկը։


== Ակումբային գործունեություն ==
Ամերիկանոսը սկսել է բասկետբոլ խաղալ Խան Նիկեա անգլ.՝ KHAN Nicaea երիտասարդական ակումբում։ Այնուհետև նա տեղափոխվեց հունական Պոլսի մարզիկների միության ակումբ, որտեղ դարձավ ակումբի պատմության լավագույն խաղացողներից մեկը։ Պոլսի մարզիկների միության կազմում նա 6 տարով դարձել է Հունաստանի չեմպիոն՝ 1963, 1964, 1965, 1966, 1968 և 1970 թվականներին։ Նա օգնեց թիմին դուրս գալ Եվրալիգայի գավաթի եզրափակիչ քառյակում 1965/66 մրցաշրջանում։ Պոլսի մարզիկների միություն ակումբը 1967/68 մրցաշրջանում Ամերիկյանոսի հետ նվաճեց նաև Գավաթակիրների գավաթը, որը առաջին եվրոպական մրցաշարն էր, որը նվաճեց հունական թիմը։
Նա երկու անգամ դարձել է Հունաստանի առաջնության լավագույն ռմբարկու (1965 և 1968 թվականներին)։ Նա խաղացել է նաև Պատրասի Ապոլոն թիմում։


=== Միջազգային ===
Ամերիկանոսը Հունաստանի բասկետբոլի ազգային հավաքականի խաղացող էր։ Նա 68 խաղում վաստակել է 1076 միավոր՝ միջինը մեկ խաղում վաստակելով 15,8 միավոր։ Ամերիկանոսը խաղացել է 1961 թվականի Եվրոպայի առաջնությունում Հարավսլավիայում և 1965 թվականի Եվրոպայի առաջնությունում ԽՍՀՄ-ում՝ դառնալով ազգային հավաքականի լավագույն ռմբարկուն երկու մրցաշարերում՝ միջինը մեկ խաղում վաստակելով 15,5 և 17,4 միավոր։
Նա նաև խաղացել է 1967 թվականի Միջերկրական խաղերում, 4 Բալկանյան առաջնություններում՝ 1962, 1964, 1967, 1969 և 1960 թվականների նախաօլիմպիական մրցաշարերում։


== Մարզչական գործունեություն ==
Ամերիկանոսը մարզվել է Էգալեոն, Ապոլոն (Պատրաս) և Պոլսի մարզիկների միություն ակումբներում։ Վերջինիս հետ 1978 թվականին նա հասավ Հունաստանի գավաթի եզրափակիչ։


== Ծանոթագրություններ ==


== Արտաքին հղումներ ==
Профиль ФИБА
Профиль ФИБА Европы
Հունաստանի բասկետբոլի ֆեդերացիայի կայք(հուն.)
Մուշի նահանգ

Անվան այլ կիրառումների համար տե՛ս՝ Մուշ (այլ կիրառումներ)Մուշի մարզ (թուրքերեն՝ Muş ili), նահանգ Թուրքիայի Հանրապետության Արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Մոն-քխմերի լեզուներ

Մոն-քխմերի լեզուներ, մոնք մեր լեզուներ, ցեղակից լեզուների խումբ, մտնում է ավստրալա-ասիական լեզվաընտանիքի մեջ։ Խոսվում է Հնդկաչին թերակղզում, Չինաստանի հարավում, Հնդկաստանի հյուսիս-արևելքում և Նիկոբարյան կղզիներում։ Տրոհված է 4 ճյուղի՝ հարավարևելյան (Կամպուչիա, Վիետնամ, Թաիլանդ, Լաոս, Բիրմա)՝ քմերերեն, մոներեն, պոար, ստիենգ, մնոնգ, սրեմա, տրաու և այլն։ Հյուսիս-արևմուտքում (Լաոս, Թաիլանդ, Բիրմա, Չինաստան)՝ պալաունգ, քմու, լամետ և այլն, հյուսիսարևմտյան (Հնդկաստանի Ասսամ նահանգ)՝ քասի, հարավ-արևմուտք (Նիկոբարյան կղզիներում)՝ նիկոբարերեն։ Մոն-քխմերի լեզուներին բնորոշ է ձայնավորական համակարգի հարստությունը, երկբարբառների առատությունը, վանկակազմության սահմանափակ հնարավորությունը, ուժեղ և թույլ վանկերի առկայությունը, ածանցումը։


== Ծանոթագրություններ ==
Շիմոնովկա

Շիմոնովկա (ռուս.՝ Шимоновка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիբեյ

Անվան այլ կիրառումների համար տե՛ս՝ Ալիբեյ (այլ կիրառումներ)Ալիբեյ (ուկրաիներեն՝ Алібей, ռումիներեն՝ Limanul Alibei, թուրքերեն՝ Alibey Gölü), աղի ջրով լիման Սև ծովի ափեզրի մոտ Ուկրաինայի Օդեսայի մարզի Թաթարունարի շրջանում։ Լիմանի երկարությունը մոտ 15 կմ է, լայնությունը մոտ 11 կմ, մակերևույթի մակերեսը՝ 72 կմ²։ Լիմանի խորությունը հասնում է 2,5 մ։
Ալիբեյ լիմանը բաժանված է ծովից ավազաթումբով։ Հարավ-արևելքում Կուրդիոլ լճի միջոցով հաղորդակցվում է Բուրնաս լճի հետ, հարավ-արևմուտքում Կարաչաուս լճի և Շագանի լիմանի հետ։ Լիմանի վերին մասը, որի մեջ է թափվում Խաջիդեր գետը բաժանված է ամբարտակով, և այժմ անվանվում է Խաջիդեր լիճ։
Լիմանը առաջացել է Խաջիդեր գետի գետաբերանի տեղում։
Լիմանի ափերը հանդիսանում են տարբեր թռչունների բնադրման վայր։ Սասիկ - Շագանի - Ալիբեյ - Բուրնաս համակարգը ներառված է միջազգային ջրա-ճահճային տարածքների պաշտպանության Ռամսարյան կոնվենցիայի ցանկի մեջ։


== Տես նաև ==
Ուկրաինայի լճեր
Թել-Շեհիր

Թել-Շեհիր, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բիխաչ (համայնք)

Անվան այլ կիրառումների համար տե՛ս՝ Բիխաչ (այլ կիրառումներ)Բիխաչ համայնք (բոս․՝  և խորվ.՝ Bihać, սերբ.՝ Бихаћ), բոսնիական համայնք, որը մտնում է Բոսնիա և Հերցեգովինա ֆեդերացիայի կազմում։ Տեղակայված է Ֆեդերացիայի արևմտյան մասում։ Վարչական կենտրոնը համարվում է Բիխաչ քաղաքը։


== Բնակչություն ==
Ըստ 1991 թվականի տվյալների Բիխաչ համայնքում ապրել են 70732 մարդ։ Ըստ 2012 թվականի մարդահամարի տվյալների համայնքի բնակչությունը կազմել է 61564 մարդ։


== Ծանոթագրություններ ==


== Արտաքին հղումներ ==
Համայնքի պաշտոնական կայքէջ (բոսն.)
Տվյալներ համայնքի մարդահամարի մասին
Fête de la Musique

Fête de la Musique ֆր.՝ Երաժշտության տոն, (հանդիպում է նաև «Երաժշտության օր» անվամբ, «The World Music Day»), յուրաքանչյուր տարի հունիսի 21-ին՝ արևակայության օրը, անցկացվող երաժշտական փառատոն՝ ուղղված բնակչության շրջանում երաժշտության տարածմանը։


== Fête de la Musique-ի պատմություն ==
Առաջին անգամ «Երաժշտության տոն»-ը կազմակերպվել է 1982 թվականին Փարիզում՝ Ֆրանսիայի մշակույթի նախարար Ժակ Լանգի նախաձեռնությամբ։ Ավելի քան 30-ամյա պատմությամբ փառատոնը դուրս եկավ ազգային սահմաններից և երաժշտության բնագավառում դարձավ համաշխարհային իրադարձություն։ Այժմ ամբողջ աշխարհում ավելի քան 100 պետություն և 340 քաղաք յուրաքանչյուր տարի անցկացնում են կենդանի համերգներ՝ «Fête de la Musique»-ի շրջանակներում։


== Առանձնահատկություններ ==
«Fête de la Musique»-ի հիմնական բնորոշիչ գիծը պրոֆեսիոնալների և սիրողական մակարդակի երգիչների՝ նույն բեմահարթակի վրա ելույթ ունենալն է։ Տոնակատարության շրջանակներում իրականացվող բոլոր համերգներն անցկացվում են բացօթյա՝ պուրակներում, զբոսապուրակներում և հրապարակներում։ Խրախուսվում են երաժիշտների՝ փողոցային ինքնաբուխ համերգները, ինչն ստեղծում է երաժշտական տոնի մթնոլորտ։


== Fête de la Musique-ը Ռուսաստանում ==
Ռուսաստանում «Fête de la Musique»-ն առաջին անգամ անցկացվել է 2011 թվականին, Վորոնեժում։ Տեղացի երաժշտասերների նախաձեռնությամբ՝ քաղաքի կենտրոնում պատրաստվեցին երեք բեմահարթակներ, որտեղ ելույթ էին ունենում Ռուսաստանի, Ուկրաինայի և Գերմանիայի տարբեր քաղաքների երաժիշտներ։ 2012 թվականին Ռուսաստանի Դաշնությունում Ֆրանսիայի դեսպանատունը «Երաժշտության տոն» դաշնային ծրագրի շրջանակներում կազմակերպեց ֆրանսիացի երաժիշտների ելույթները՝ Մոսկվայից մինչև Վլադիվոստոկ՝ ընդհանուր առմամբ 13 քաղաքներում։


== Ծանոթագրություններ ==


== Արտաքին հղումներ ==
Երաժշտության օրը Ֆրանսիայում
Fête de la Musique-ը Բեռլինում
Երաժշտության տոնը Ռուսաստանում Archived 2017-03-25 at the Wayback Machine.
Fête de la Musique-ը Վորոնեժում Archived 2013-04-14 at the Wayback Machine.
Ջավիդաբադ

Ջավիդաբադ (ադրբ.՝ Cavidabad), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Արտաքին հղումներ ==
Ջավիդաբադ բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Օզդ

Օզդ (հունգ.՝ oːzd) քաղաք Բորսոդ Աբուաի Զեմփլեն մարզում, Հյուսիսային Հունգարիայում։ Միշկոլց քաղաքից հեռավորությունը 40 կմ է։ Օզդը մարզի մեծությամբ երկրորդ քաղաքն է։


== Պատմություն ==

Այս տարածքը բնակեցված է եղել հնագույն ժամանակներից։ Օզդ գյուղն առաջին անգամ հիշատակվում է 1272 թվականին։ 
Ժամանակակից քաղաքը ձևավորվել է Հունգարիայի սոցիալիստական դարաշրջանում` Օզդ Բոյլոկ և Սայուվարկոնի քաղաքների միավորումից, երբ երկրի հյուսիսային մասը դարձել է ծանր արդյունաբերության կենտրոն։ Օզդում կան մեծ թվով գնչուներ, 1,025 մարդ։ Օզդը Հունգարիայի ամենաաղքատ քաղաքներից մեկն է։


== Սպորտ ==
Օզդում ամենահայտնի սպորտաձևը ֆուտբոլն է։ Օզդի ամենահաջողակ ֆուտբոլային թիմը «Ózdi Kohász SE»-ն է, որը խաղացել է Հունգարիայի ֆուտբոլի առաջնությունում` Հունգարիայի ֆուտբոլի բարձրագույն լիգայում։ Այնուամենայնիվ ակումբը լուծարվել է 2003 թվականին։


== Քույր քաղաքներ ==
Օզդը քույր քաղաք է հռչակվել հունգարական Հոդմեզովասարհելիի հետ։


== Ծանոթագրություններ ==


== Արտաքին հղումներ ==
http://www.ozd.hu/ Օզդ. պաշտոնական կայք  in Hungarian, English and German
Տրևիոլո

Տրևիոլո  (իտալերեն՝ Treviolo), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 9402 մարդ (ըստ 2008 թվականի տվյալների)։ Խտությունը կազմում է 1175 մարդ/կմ²։ Տարածքը՝ 28 կմ²։ Փոստային ինդեքս՝ 24048։ Հեռախոսային կոդ՝ 035։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բեռուեսես

Բեռուեսես (իսպ.՝ Berrueces), գյուղ Իսպանիայում, Վալյադոլիդ շրջանի կազմում, Կաստիլիա և Լեոն երկրամասի տարածքում։ Զբաղեցնում է 15,90 քառ. կմ տարածք։ 2010 թվականի տվյալներով բնակչությունը կազմել է 117 մարդ։ Ադմինիստրատիվ կենտրոնից գտնվում է 51 կմ հեռավորության վրա։
Ակուդի

Ակուդի (ռուս.՝ Акуди, բաշկիրերեն՝ Акуди), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 444 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7995) Խվորոստովսկի

(7995) Խվորոստովսկի (անգլ.՝ Khvorostovsky), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 4-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,80081 ա. մ., առավելագույնը մոտենում է 2,0559 ա. մ. հեռավորության վրա և հեռանում 3,5457 ա. մ.։ Արեգակի շուրջ մեկ ամբողջական պտույտ է կատարում 1712,08 երկրային օրվա ընթացքում, իր ուղեծրով շարժվելով միջինում 0,210271 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7995) Խվորոստովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեբալսու (այլ կիրառումներ)

Չեբալսու, կարող է վերաբերել՝

Չեբալսու - գետ Ռուսաստանում, Կոգասունուգի վտակը
Չեբալսու - գետ Ռուսաստանում, Մրասուի վտակը
Չեբալսու - գետ Ռուսաստանում, Տոմի վտակը
Սիբիլ Գիբսոն

Սիբիլ Գիբսոն (անգլ.՝ Sybil Gibson, ծննդյան անունը՝ Sybil Aaron, փետրվարի 18, 1908(1908-02-18), Դորա, Ուոքեր շրջան, Ալաբամա, ԱՄՆ - հունվարի 2, 1995(1995-01-02), Ֆլորիդա, ԱՄՆ) , ամերիկացի նկարչուհի։


== Կենսագրություն ==
Սիբիլ Գիբսոնը ծնվել է ԱՄՆ-ի Ալաբամա նահանգի Դորա քաղաքում, հարուստ ածխահանքի և ագարակատիրոջ ընտանիքում։ Սովորել է Ջեկսնովիլ ուսուցիչների տիպական քոլեջում՝ ստանալով տարրական կրթություն, նախքան ուսուցիչ դառնալը։ Սիբիլ Գիբսոնի կալվածքը ներկայացված է Վուդվարդ պատկերասրահում։


== Կարիերա ==
Չափահաս տարիքում նկարչության նկատմամբ հետաքրքրություն չի ունեցել, հատկապես, երբ քոլեջի արվեստի ուսուցիչը բացառել է նրա տաղանդը։ 1963 թվականին, Գոհունակության օրը, 55 տարեկան հասակում, Գիբսոնը ինքն է փորձում ստեղծել փաթեթավորման թղթեր՝ օգտագործելով տեմպերա և դարչնագույն մթերային պայուսակների թղթեր։
Գիբսոնը մտավ արվեստի կախարդական աշխարհ՝ մինչև մահ։ Գիբսոնը նկարել է սահմանափակ թեմաներով, մասնավորապես կենտրոնանալով մարդկային կերպարի վրա, ստեղծել է դիմանկարներ, նկարել է ծաղիկներ, թռչուններ, փոքր կենդանիներ։ Նրա ոճը դիտարկվում է որպես «ժողովրդական արվեստ», և նա համարվում է Art Brut (սահմաններից դուրս արվեստ) կամ նաիվ նկարչուհի։


== Ցուցահանդեսներ ==
1971 թվականի մայիսին, իր առաջին ցուցահանդեսից կարճ ժամանակ անց, Գիբսոնն անհետացավ՝ նկարները ցիրուցան եղած իր բակում։ Էքսցենտրիկ Գիբսոնն այս քայլը կրկնել է մի քանի անգամ։ Նրա ստեղծագործություններից շուրջ 300-ը գտնվում են թանգարաններում և մասնավոր հավաքածուներում, սակայն գործերի մեծ մասը կորել են բակում ցիրուցան մնալու պատճառով։
Գիբսոնի աշխատանքները ցուցադրվել են ավելի քան 51 ցուցահանդեսներում։ Նրա ստեղծագործությունները գտնվում են Ալաբամայի, Լուիզիանայի, Նյու Օռլեանի արվեստի թանգարաններում և Նյու Յորքի ամերիկյան ժողովրդական արվեստի թանգարանում։


== Անձնական կյանք, մահ ==
1929 թվականին Սիբիլն ամուսանցել է Հյու Գիբսոնի հետ, ունեցել են մեկ աղջիկ։ Չնայած լավ և բարեկեցիկ դաստիարակությանը, կյանքի մեծ մասն ապրել է աղքատության մեջ։
1940-ական թվականներին հեռանալով Ալաբամայից՝ Սիբիլը հաստատվում է Ֆլորիդայում, Ալաբամա վերադառնալով 1970-ական թվականներին։
Կյանքի վերջին տարիներին դստեր օգնությամբ տեղափոխվել է Ֆլորիդա, որտեղ վիրահատել են աչքերը։ Մահացել է 1995 թվականին, 86 տարեկան հասակում։


== Մեջբերումներ Սիբիլ Գիբսոնի մասին ==


== Ծանոթագրություններ ==
Ճախարակ (գործիք)

Անվան այլ կիրառումների համար տե՛ս՝ Ճախարակ (այլ կիրառումներ)
Ճախարակ թել մանելու գործիք։ Բաղկացած է թեք ոտքերով պատվանդանի վրա ամրացված առանցքակալից, դրա միջով անցնող և երկու կողմերում միակտոր փայտից կամ միմյանց վրա խաչաձև դրված ութաձև բարակ տախտակներով թևերից ու թելը փաթաթող իլիկից։ Թևերը միմյանց միանում են վերին և ստորին եզրերի ատամների արանքով անցկացված բրդե թելերով և կազմում անվի հակառակ երեսը։ Թևերի վրա փաթաթված կպրած թելով առանցքի վրա ամրացված շուռտվիկի միջոցով գործի դրվող անվի պտույտը փոխանցվում է իլիկին։ Ճախարակով մանում էին ցանկացած բարակության և ոլորման աստիճանի թել։ Այժմ ճախարակը օգտագործվում է հազվադեպ։
Իգոր Կրասավին

Իգոր Կրասավին (ռուս.՝ И́горь Никола́евич Краса́вин, մայիսի 3, 1930(1930-05-03), Պիրյատին, Priluki Okrug, Ուկրաինական ԽՍՀ, ԽՍՀՄ), խորհրդային և ռուս դիվանագետ։ Արտակարգ և լիազոր դեսպան (1990 թվականի ապրիլի 24)։


== Կենսագրություն ==
1953 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1953 թվականից զբաղվում է դիվանագիտական գործունեությամբ։

1953-1957 թվականներին՝ Ֆինլանդիայում ԽՍՀՄ դեսպանատան աշխատակից։
1957-1965 թվականներին՝ ԽՍՀՄ արտաքին գործերի նախարարության Սկանդինավյան երկրների բաժնի աշխատակից։
1965-1972 թվականներին՝ Ֆինլանդիայում ԽՍՀՄ դեսպանատան առաջին քարտուղար։
1972-1975 թվականներին՝ ԽՍՀՄ արտաքին գործերի նախարարության Սկանդինավյան երկրների բաժնի սեկտորի վարիչ։
1975-1980 թվականներին՝ Ֆինլանդիայում ԽՍՀՄ դեսպանատան խորհրդական, խորհրդական-դեսպանորդ։
1980-1986 թվականներին՝ Արտաքին գործերի նախարարության Սկանդինավյան երկրների բաժնի վարիչի տեղակալ, իսկ հետո՝ արտաքին գործերի նախարարության եվրոպական երկրորդ բաժնի վարիչ։
1986 թվականի նոյեմբերի 24-ից մինչև 1992 թվականի մարտի 2-ն Իսլանդիայում ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան (1990 թվականի ապրիլի 24)։


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 338. - ISBN 5-86564-033-X
Ռուս Ուղղափառ եկեղեցի

Ռուս ուղղափառ եկեղեցի (ռուս.՝ Ру́сская правосла́вная це́рковь), ինքնուրույն ուղղափառ Եկեղեցի։ Հավատացյալների թիվը մոտավորապես 260 մլն. է, հիմնականում ռուսներ, ուկրաինացիներ և բելառուսներ։ Պատրիարք Մոսկվայի և Ամենայն Ռուսիո Եկեղեցու ղեկավարն է, որն իր հերթին շփման մեջ է այլ 14 պատրիարքների հետ։


== Տես նաև ==
Հայ Առաքելական Եկեղեցի


== Հղումներ ==
Մոսկվայի պատրիարքություն
(3170) Ջանիբեկով

(3170) Ջանիբեկով (անգլ.՝ Dzhanibekov), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,929999 ա. մ., առավելագույնը մոտենում է 2,6791 ա. մ. հեռավորության վրա և հեռանում 3,1809 ա. մ.։ Արեգակի շուրջ մեկ ամբողջական պտույտ է կատարում 1831,89 երկրային օրվա ընթացքում, իր ուղեծրով շարժվելով միջինում 0,196518 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3170) Ջանիբեկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սկաֆա

Սկաֆա (իտալերեն՝ Scafa), քաղաք Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 3987 մարդ։ Խտությունը՝ 398 մարդ/կմ²։ Տարածքը՝ 10 կմ²։ Փոստային ինդեքս՝ 65027։ Հեռախոսային կոդ՝ 085։
Կոռնակ

Կոռնակ, հայկական արական անուն։ Ըստ Հրաչյա Աճառյանի՝ առաջացել է հայերեն կռնակ՝ «թիկունք» բառից կամ էլ կորյուն բառի փաղաքշական ձևն է։


== Գործածություններ ==
Կոռնակ, թագավոր հայկազն, հաջորդեց Պաճոյճի Ն․ Ք․ 630 թվական։


== Ծանոթագրություններ ==
Շատե

Շատե, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Քաղիրդ գետի աջ կողմում, Լճե ավանից 20 կմ հարավ-արևելք։
Տարածքը լեռնային էր և բարձրադիր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վիլլավեռլա

Վիլլավեռլա  (իտալերեն՝ Villaverla), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5827 մարդ (2008), բնակչության խտություն՝ 353 մարդ/կմ²։ Զբաղեցնում է 15 կմ² մակերես։ Փոստային ինդեքս 36030։ Հեռախոսային կոդ՝ 0445։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Էդրա

Էդրա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Մարանիան նահանգի հյուսիսային մարզ

Մարանիան նահանգի հյուսիս (պորտ.՝ Mesorregião do Norte Maranhense), վարչական մեզոշրջան Բրազիլիայում, մտնում է Մարանյան նահանգի մեջ։ Բնակչությունը կազմում է 241000 մարդ 2006 թվականի տվյալով։ Զբաղեցված տարածքը 52614,350 կմ²։ Բնակչության խտությունը 45,8 մարդ/կմ²։


== Վիճակագրություն ==
Համախառն ներքին արտադրանքը կազմել է 6 659 408 807,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2923,17 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,678
Կալավինո

Կալավինո (իտալերեն՝ Calavino), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 1391 մարդ (2008 թվականի տվյալներով)։ Բնակչության խտությունը՝ 117 մարդ/կմ²։ Տարածքը՝ 12 կմ²։ Փոստային ինդեքս՝ 38072։ Հեռախոսային կոդ՝ 0461։
Բնակավայրի հովանավորն է համարվում սուրբ Մարիամ Աստվածածինը։


== Ժողովրդագրություն ==
Բնակչության աճը՝


== Կոմունայի վարչակազմ ==
Հեռախոսահամար՝ 0461 564111
Էլեկտրոնային փոստ՝ info@comune.calavino.tn.it
Գլխավոր կայք՝ http://www.comune.calavino.tn.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հեռավորարևելյան արագիլ

Հեռավորարևելյան արագիլ կամ հեռավոր-արևելյան սպիտակ արագիլ կամ սևակտուց արագիլ կամ չինական արագիլ (լատ.՝ Ciconia boyciana) արագիլների ընտանիքի թռչուն, սպիտակ արագիլ տեսակի ցեղակից։ Էնդեմիկ տեսակ է և ընդգրկված է Ռուսաստանի Կարմիր գրքում. այսօր հեռավոր-արևելյան արագիլների այս տեսակի թվաքանակը կազմում է մոտ 2500 տեսակ։


== Ընդհանուր բնութագիր ==
Հեռավոր-արևելյան արագիլ նման է սպիտակ արագիլին փետուրների սպիտակ գունավորմամբ, բայց այս արագիլը մի փոքր ավելի մեծ է, ունի ավելի հզոր սև կտուց, ոտքերը ունեն ավելի պայծառ կարմիր գույն։ Արագիլի աչքերի շուրջը մինչև փետուրները, մաշկը կարմիր է։ Հեռավոր-արևելյան արագիլի ճուտերը սպիտակ են կարմրավուն-նարնջագույն կտուցով, իսկ սպիտակ արագիլ ճուտերը ունեն սև կտուց։


== Տարածվածություն ==
Հեռավոր-արևելյան արագիլի գրեթե ամբողջ տեսակի տարածվածությունը համընկնում է Ռուսաստանի տարածքին։ Արագիլի այս տեսակը բնադրում է Հեռավոր Արևելքում, մասնավորապես Ամուրի և Պրիմորիեի շրջաններում, Ամուրի, Զեյայի, Ուսսուրի գետի ավազաններում, նաև Հյուսիսային Կորեայում և Չինաստանի հյուսիս-արևելքում և Մոնղոլիայում։ Նրանք ձմեռում են Չինաստանի հարավում և հարավ-արևելքում՝ նախընտրելով խոնավ տեղերը՝ մակերեսային ջրամբարներ և բրնձի դաշտեր։


== Կենսակերպ ==
Հեռավորարևելյան արագիլը ապրում է ջրային տարածքների և խոնավ վայրերի մոտ, սնվում է ջրային և ջրային տարածքների մերձակայքում ապրող կենդանիներով`փոքր ողնաշարավորներով և անողնաշարավորներով, հիմնականում փոքր ձկներով և գորտերով։ Ի տարբերություն սպիտակ արագիլի, հեռավոր-արևելյան արագիլը փորձում է խուսափել հեռավոր անհասանելի բնակավայրերից և այնտեղ բույն դնելուց։


=== Սնունդ ===
Հեռավոր Արևելյան արագիլը հիմնականում սնվում է փոքր ձկներով, ինչպես նաև գորտերով և ջրային խոշոր անողնաշարավորներով։


=== Բազմացում ===
Բնադրում է ջրային տարածքների մոտ գտնվող բարձր ծառերի վրա. լճերի, գետերի և ճահիճների մերձակայքում։ Բների կառուցման համար օգտագործում է նաև այլ բարձրահարկ կառույցներ, օրինակ՝ էլեկտրագծեր։ Բույնը կառուցում է ծառերի ճյուղերի վրա՝ 2 մ տրամագծով է և 3,4-ից 14 մ բարձրությամբ։ Այլ արագիլների պես, հեռավոր-արևելյան արագիլը մի քանի տարի անընդմեջ օգտագործում է նույն բույնը։ Ձվերը դնում է ապրիլի վերջին՝ կախված պայմաններից, դնում է 2-ից 6 ձու։  Մեկ ամիս անց, ձվերից դուրս են գալիս և ինչպես մնացած արագիլները, անօգնական։ Ծնողները կերակրում են նրանց հացահատիկով սովորեցնելով ուտել իրենց կտուցներով։ Սեռական հասունությունը տեղի է ունենում 3-4 տարի հետո։


== Սպառնալիք և պահպանություն ==
Հեռավորարևելյան արագիլը վտանգված տեսակ է, ընդգրկված է Ռուսաստանի Կարմիր գրքում, հատուկ պահպանություն ունի Ճապոնիայում, Չինաստանում։ Հեռավոր-արևելյան արագիլը պահպանվում է հատուկ արգելոցներում՝ Կոմսոմոլսկի, Բաստակ, Նորսկի, Խինգանսկի, Խանկայսկի, Բոլոնսկի, պատվերով`Ալդիկոն, Զավիտինսկի, Բաստակ։


== Պատկերասրահ ==

		
		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Бейчек В., Штясны К. Птицы: Иллюстрированная энциклопедия. — М.: Лабиринт-пресс, 2004.
Акимушкин И. Мир животных. Птицы, рыбы, земноводные и пресмыкающиеся. — М.: Мысль, 1995.
Красная книга Российской Федерации. — М.: АСТ, 2001.


== Հղումներ ==
Позвоночные животные России: Дальневосточный аист(չաշխատող հղում)
Ընկերուհիներ (քանդակ, Գյումրի)

«Ընկերուհիներ», քանդակ Գյումրու կենցաղի թանգարանի բակում, տեղադրվել է 1984 թվականին։ Հուշարձանն ընդգրկված է Գյումրիի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ ՀՀ ժողովրդական նկարիչ Հռիփսիմե Սիմոնյան


== Տվյալներ ==
Քանդակը կառուցված է հրակավից ու ջնարակից։


== Պատկերասրահ ==

		
		


== Ծանոթագրություններ ==
Պոդլուբովո (գյուղ, Կարմասկալինսկի շրջան)

Անվան այլ կիրառումների համար տե՛ս՝ ՊոդլուբովոՊոդլուբովո (ռուս.՝ Подлубово, բաշկիրերեն՝ Подлуб), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 890 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրյագիլի

Դրյագիլի (ռուս.՝ Дрягили), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերվենյովո

Չերվենյովո (ուկրաիներեն՝ Червеньово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չերվենյովո գյուղում բնակվում էր 1 951 մարդ։ Բնակավայրը զբաղեցնում է 2737 կմ² տարածք։ Բնակչության խտությունը կազմում էր 712,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Տրամբլադ

Անվան այլ կիրառումների համար տե՛ս՝ Լա Տրամբլադ (այլ կիրառումներ)Լա Տրամբլադ (ֆր.՝ La Tremblade ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Տրամբլադ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17452։


== Բնակչություն ==
Համայնքի բնակչությունը 2010 թվականին կազմում էր 4584 մարդ։


== Տեսարժան վայրեր ==
2015 թվականի հունվարի 7-ի Փարիզի ահաբեկչության առթիվ քաղաքային գրադարանը անվանվեց պարբերականի անվամբ՝ «Շառլի Էբդո»։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Տրամբլադ (ֆր.)
Հինչանգ (երկրամաս)

Հինչանգ, երկրամաս կենտրոնական Ժեզյանում, վարչականորեն Շաոքսինի քաղաքային կառավարության ներքո։ Բնակչությունը՝ 430.000 մարդ։


== Տուրիզմ ==
Հինչանգը Դաֆոյի տաճարի(大佛寺) տունն է։


== Ծանոթագրություններ ==
Վիզմա Բելշևիցա

Վիզմա Բելշևիցա (լատիշ․՝ Vizma Belševica, 30 մայիսի, 1931, Ռիգա - 6 օգոստոսի, 2005, Ռիգա), լատվիացի բանաստեղծուհի, արձակագիր, դրամատուրգ, կինոսցենարիստ, թարգմանչուհի։ Ներկայացվել է Նոբելյան մրցանակի գրականության բնագավառում։


== Կենսագրություն ==
Վիզմա Բելշևիցան ծնվել է 1931 թվականի մայիսի 30-ին Ռիգայում, բանվորական ընտանիքում։ Հայրը եղել է ալկոհոլամոլ։ Վիզմա Բելշևիցան մեծացել է Ռիգայում ու Կուրզեմեում, որտեղ գտնվում էր նրա ազգականների ֆերման։ Նրա առաջին գրական ստեղծագործությունները տպագրվել են 1947 թվականին։ Սովորել է Մոսկվայի Գրականության ինստիտուտում (1955-1961)։ Բանաստեղծությունների առաջին ժողովածուն լույս է տեսել 1955 թվականին։
Վիզմա Բելշևիցայի բանաստեղծությունները խորհրդային տարիներին ենթարկվել են խիստ գրաքննադատության, բանաստեղծուհին ինքը երկար տարիներ հեռացել է գրական-հասարակական կյանքից։ Բելշևիցայի՝ «իշխանությունների հետ առերեսման» հանգեցրած ստեղծագործությունների թվում է պատկանում «Հենրիխ Լատվիացու դիտողությունները Լիվոնյան ժամանակագրության լուսանցքներում» (լատիշ․՝ Indriķa Latvieša piezīmes uz Livonijas hronikas malām, 1969) պոեմը, որում ներկայացված է լատիշ ժամանակագրի կերպարը, ով ստիպված է կարեկցանքով նկարագրել իրեն օտար վարչակարգի տիրապետությունը։ Այդ կերպարը բանաստեղծուհու կողմից օգտագործվել է, ինչպես ենթադրվում է, Լատվիայում խորհրդային իշխանության նկատմամբ իր վերաբերմունքն արտահայտելու համար։
Վիզմա Բելշևիցայի գրքերը հրատարակվել են Շվեդիայում, Ֆինլանդիայում, Մեծ Բրիտանիայում, Ֆրանսիայում, ԱՄՆ-ում և այլ երկրներում։ Ընդհանուր առմամբ դրանք թարգմանվել են աշխարհի 40 լեզուներով։
Վիզմա Բելշևիցան կատարել է նաև թարգմանություններ անգլերենից (Շեքսպիր, Թոմաս Էլիոթ), իտալերենից (Դանթե), ռուսերենից (Ալեքսանդր Պուշկին) և ուկրաիներենից։ 1990-ական թվականներին հրատարակվել է նրա ինքնակենսագրական վեպերի շարքը՝ «Բիլե», «Բիլեն ապրում է հեռու» և «Բիլեի հրաշալի երիտասարդությունը»։
Վիզմա Բելշևիցան մահացել է երկարատև հիվանդությունից հետո՝ 2005 թվականի օգոստոսի 6-ին Ռիգայում։
Վիզմա Բելշևիցայի որդիները՝ Կլավս Էլսբերգսն ու Յանիսը, գրողներ են։


== Ճանաչում ==
Վիզմա Բելշևիցայի նովելի հիման վրա նկարահանվել է «Ամեն ինչ այս խենթ Պաուլինայի պատճառով է» (1979) ֆիլմը, որ մեծ ժողովրդականություն էր վայելում Լիտվայում։ 1990 թվականին Վիզմա Բելշևիցան ընտրվել է Լատվիայի գիտությունների ակադեմիայի պատվավոր անդամ։ Բազմիցս արժանացել է լատվիական ու արտասահմանյան պատվավոր գրական մրցանակների (Թոմաս Տրանստրյոմերի մրցանակ (1998) և այլն)։ Վիզմա Բելշևիցան Երեք աստղերի շքանշանի ասպետ է։


== Մատենագրություն ==
Վիզմա Բելշևիցա, Երկնագույն ամառ (բանաստեղծություններ), Երևան, «Հայաստան», 1970, 125 էջ։


== Ծանոթագրություններ ==


== Գրականություն ==
Kubulin̦a A. Vizma Belševica: monogrāfija. Rīga: Preses nams, 1997
Dvīņu zīmē: Vizmas Belševicas nozīme latviešu literatūrā un vēsturē: konferences materiāli/ Margita Gūtmane, ed. Rīga: Karogs, 2007
1180

1180 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1180 թվականն է, 
XII դարի 80-րդ տարին։


== Ծնունդներ ==
Կոնստանդին Ա Բարձրաբերդցի, Ամենայն Հայոց կաթողիկոս 1221-1267 թթ.։ Հաջորդել է Հովհաննես Զ Սսեցի կաթողիկոսին
’98 Live Meltdown

’98 Live Meltdown, երրորդ համերգային ալբոմն է բրիտանական խեվի-մետալ Judas Priest խմբի, որը լույս է տեսել 1998 թվականին։ Տիմ «Ripper» Օուենսի հետ առաջին համերգային ալբոմն է։


== Երգացանկ ==


== Ձայնագրության մասնակիցներ ==
Տիմ «Ripper» Օուենս — վոկալ
Կ. Կ.Դաունինգ — կիթառ
Гленн Типтон — կիթառ, բեկ վոկալ
Յան Հիլլ — բաս-կիթառ
Սքոթ Թրևիս — հարվածային գործիքններ
Արշի

Արշալույս Մելիքսեթի Բաբայան (Արշի) (դեկտեմբերի 19, 1905(1905-12-19), Թավրիզ, Իրան - նոյեմբերի 14, 1989(1989-11-14), Թեհրան, Իրան), իրանահայ բանաստեղծ։


== Կենսագրություն ==
Ծնվել է Թավրիզում։ Նախնական կրթությունն ստացել է տեղի Հայկազյան-Թամարյան երկսեռ դպրոցում, ապա սովորել է Թավրիզի թեմական միջնակարգ դպրոցում, ավարտել 1923 թվականին։ Գրել է բանաստեղծություններ, որոնք տպագրվել են իրանահայ և այլ պարբերականներում։ Աշխատակցել է «Արմենուհի», «Երիտասարդ հայուհի», «Լուսաբեր» և այլ պարբերականների։ 1925 թվականին Թավրիզում լույս է տեսել նրա բանաստեղծությունների անդրանիկ ժողովածուն «Երազ և հուշեր» վերնագրով։ 1938 թվականին Թեհրանում հրատարակել է «Ցեղիս և հողիս հետ» ժողովածուն, 1949 թվականին՝ «Մանկական պարտեզը», 1954 թվականին՝ «Կյանքի անցնող էջերից», իսկ 1955 թվականին՝ «Հայկի և Բելի կռիվը»։


== Ստեղծագործություններ ==
Հիմնասիւներ հայրենական։ [Բանաստեղծություններ] , 1981։ տիտղթ. (Արշի (Արշալույս Բաբայան))։
Հայկի և Բէլի կռիւը։ [Բանաստեղծություններ], 1955։ տիտղթ. (Արշալույս Բաբայան (Արշի))։
Կանաչ արտեր։ Մանկապատ. ոտանուորն. և թատերգութ. (1933-1966, Թաւրիզ-Թեհրան), 1967։ տիտղթ. (Արշի)։


== Ծանոթագրություններ ==
Սալբերտրանդ

Սալբերտրանդ (իտալերեն՝ Salbertrand)՝ կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 461 մարդ։ Զբաղեցնում է 40 կմ² տարածք։ Բնակչության խտությունը՝ 12 մարդ/կմ²։ Փոստային ինդեքսը՝ 1000 ։ Հեռախոսային կոդը՝ 0122։
Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Տվյալներ ==
Հեռախոսային կոդ - 0122 854595
էլեկտրոնային փոստ - info@comune.salbertrand.to.it
Պաշտոնական կայք - http://www.comune.salbertrand.to.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
ԱՄՆ գլխավոր դատախազ

ԱՄՆ գլխավոր դատախազ (անգլ.՝ United States Attorney General), Միացյալ Նահանգների գլխավոր դատախազը, ԱՄՆ արդարադատության նախարարության ղեկավարը։ Վերահսկում է Միացյալ Նահանգներում իրավունքի գերակայությունը և իրավապահ մարմինների գործունեությունը։ Ներառված է Միացյալ Նահանգների նախագահի Կաբինետում։
Նշանակվում է նախագահի, հաստատվում՝ Սենատի կողմից, և պատասխանատու է իր գործունեության համար։ Նախագահի որոշմամբ կարող է հեռացվել պաշտոնից։ Ներկայացուցիչների պալատն իրավունք ունի նրան իմպիչմենտի հանձնել։
Պաշտոնը ներկայացվել է 1789 թվականի դատական օրենքով (անգլ.՝ Judiciary Act of 1789): Սկզբնապես նրա պարտականությունները սահմանափակվում էին Գերագույն դատարանում դաշնային իշխանությունների կողմից ելույթով՝ նախագահին և դաշնային նախարարությունների և գերատեսչությունների ղեկավարներին խորհուրդ տալով։ Գլխավոր դատախազի գրասենյակը՝ արդարադատության նախարարությունը, ստեղծվել է 1870 թվականին։
Բացի մյուս լիազորություններից, այն իրականացնում է հետաքննությունների դաշնային բյուրոյի և մի շարք այլ գերատեսչությունների ընդհանուր ղեկավարում։
ԱՄՆ 85-րդ և ներկայիս գլխավոր դատախաղը Ուիլյամ Բարն է՝ նշանակված նախագահ Դոնալդ Թրամփի կողմից։


== ԱՄՆ գլխավոր դատախազների ցանկ ==


== Ծանոթագրություններ ==


== Արտաքին հղումներ ==
Պաշտոնական կայք
Բլաունտ շրջան (Ալաբամա)

Անվան այլ կիրառումների համար տե՛ս՝ Բլաունտ շրջան (այլ կիրառումներ)Բլաունտ (անգլ.՝ Blount County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.671 կմ² է, բնակչությունը՝ 57.322 մարդ (2010 թ. տվյալներով)։ Շրջկենտրոնն է Ուանոնտա բնակավայրը։ Կազմավորվել է 1818 թ.։


== Ծանոթագրություններ ==
Հայրիկ Հովհաննիսյան

Հայրիկ Ղևոնդի Հովհաննիսյան (1909, Վան, Վանի վիլայեթ, Օսմանյան կայսրություն - անհայտ), հայ մանկավարժ։ Հայրենական մեծ պատերազմի մասնակից։  ԽՄԿԿ անդամ (1944)


== Կենսագրություն ==
Հայրիկ Հովհաննիսյանը ծնվել է 1909 թվականին, Արևմտյան Հայաստանի Վան քաղաքում, արհեստավորի ընտանիքում։ Յոթ տարեկան է եղել Հայրիկը, երբ նրանց ընտանիքը Վասպուրականից գաղթել է Էջմիածին։ 1927 թվականին ավարտել է Էջմիածնի 2-րդ աստիճանի դպրոցը, ուսուցչական աշխատանքի է անցել Թալինի շրջանում։ Այնուհետև կոմերիտմիության կոչով մեկնել է Նախիջևանի ԻԽՍՀ, աշխատել հայկական դպրոցներում։ Հետագայում երիտասարդ մանկավարժը սովորել և ավարտել է Երևանի մանկավարժական ինստիտուտի պատմության ֆակուլտետը։ 1931-1934 թվականներին աշխատել է նախ՝ Երևանի երկաթգծի դպրոցում, որպես պատմության ուսուցիչ, ապա՝ Նար-Դոսի անվան դպրոցում՝ ուսմասվար։ Պատմություն է դասավանդել Խաչատուր Աբովյանի , Սուրեն Սպանդարյանի անվան միջնակարգ դպրոցներում։
Երբ սկսվել է մեծ Հայրենականը, Հովհաննիսյանը մեկնել է գործող բանակ։ Եղել է տարբեր ռազմաճակատներում՝ կապավոր, հետախույզ, քաղաշխատող։ 1944 թվականին բանակում Հովհաննիսյանը ընդունվել է կոմունիստական կուսակցության շարքերը։ Նա մասնակցել է խորհրդային մի շարք քաղաքների ազատագրման մարտերին, Քյոնիգսբերգ քաղաք-ամրոցի գրավմանը։ Պարգևատրվել է «Պատվո նշան» շքանշանով, «Մարտական ծառայությունների համար», «Խիզախության համար» մեդալներով։
Հայրենական մեծ պատերազմի հաղթական ավարտից հետո Հովհաննիսյանը նորից անցել է մանկավարժական աշխատանքի։ Աշխատել է մայրաքաղաքի՝ Նար-Դոսի, Աբովյանի, Սպանդարյանի, Շահումյանի, Նալբանդյանի, Խանջյանի անվան դպրոցներում։ Եղել է ուսմասվար, դպրոցի տնօրեն։ 1972 թվականին Հովհաննիսյանը տեղափոխվել է Էջմիածնի Ակնաշեն գյուղի № 9 օժանդակ գիշերօթիկ դպրոց և աշխատել որպես դաստիարակ, իսկ 1979 թվականին անցել է կենսաթոշակի։


== Պարգևներ ==
«Պատվո նշան» շքանշան
«Մարտական ծառայությունների համար» մեդալ
«Խիզախության համար» մեդալ


== Ծանոթագրություններ ==
Տաուրին

Տաուրինը ամինաթթվի ծծմբացված ածանցյալ է, որի քիմիական բանաձևն է Կաղապար:Fchim։
Հայտնաբերվել է եզի կամ ցուլի մաղձի մեջ 1827 թվականին, գերմանացի գիտնականներ Friedrich Tiedemann-ի և Leopold Gmelin-ի կողմից։ Տաուրինի անվանումը գալիս է լատիներեն taurus (ցուլ) բառից։
Տաուրինն ավելացված է որոշ էներգետիկ խմիչքների մեջ (օրինակ՝ Red Bull)։ Այն պարունակող խմիչքները երկար տարիներ արգելված են եղել առողջապահության պահպանման մարմինների կողմից (օրինակ՝ Ֆրանսիայում) իր «նևրո-վարքագծային» անցանկալի ազդեցության համար։
Ամերիկյան վարգուն

Ամերիկյան վարգուն , թեթև–լծկան ձիերի ցեղ։ Ստացվել է ԱՄՆ–ում, XIX դարի կեսերին՝ հեծկան, վարգուն և շորորաքայլ ձիերի տրամախաչումից։ Ունի գերազանցապես սպորտային նշանակություն։


== Ընդհանուր նկարագիր ==
Միատիպ չէ, մարմնակազմը թեթև է, չոր։ Գույնը՝ աշխետ, շառատ, սև և այլն։ Մնդավի բարձրությունը 153–157 սմ է, իրանի թեք երկարությունը՝ 154–158 սմ, կրծքի փաթը՝ 170–185 սմ, նախադաստակի փաթը՝ 18-20 սմ։ Ամերիկյան վարգունին է պատկանում 1609 մ տարածություն անցնելու արագության համաշխարհային ռեկորդը՝ վարգով 1 ր 55,25 վրկ, շորորաքայլ վազքով՝ 1 ր 53,6 վրկ։


== Բուծվում ==
Բուծվում է ԱՄՆ–ում, Կանադայում, Իտալիայում, Շվեդիայում և այլն։
Պիկո (այլ կիրառումներ)

Պիկո, կարող է վերաբերել՝

Պիկո - տասնորդական նախածանց է, որը փոքրացնում է ֆիզիկական մեծությունը 1012(1 000 000 000 000) անգամ, կամ, որ նույնն է, բազմապատկում է 10−12(0.000 000 000 001) արտադրիչով
Պիկո - կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում
Բահրեյնի զինանշան

Բահրեյնի զինանշան (արաբ․՝ شعار البحرين‎‎), Բահրեյնի դրոշի և Բահրեյնի օրհներգի հետ միասին Բահրեյնի թագավորության խորհրդանիշերից մեկը։ Ստեղծվել է 1930-ական թվականներին Բահրեյնի թագավորի անգլիացի խորհրդական սըր Չարլզ Բելգրեյվի կողմից։ Երկրի զինանշանի վրա նույն պատկերն է, ինչ-որ դրոշի։ Կենտրոնում պատկերված է արևելյան ոճի վահան՝ կարմիր և սպիտակ գույներով, որը խորհրդանշում է Բահրեյնի ուժն ու եռանդը։ Հինգ սպիտակ «ատամիկները» խորհրդանշում են Իսլամի հիմնասյուները։


== Ծանոթագրություններ ==
Գրիշևցի

Գրիշևցի (ուկրաիներեն՝ Гришівці), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1495 թվականին։
2001 թվականի տվյալներով Գրիշևցի գյուղում բնակվում էր 477 մարդ։ Բնակավայրը զբաղեցնում է 28688 կմ² տարածք։ Բնակչության խտությունը կազմում էր 16,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6228) Յոնեզավա

(6228) Յոնեզավա (անգլ.՝ Yonezawa), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 17-ին Թոշիմասա Ֆուրութայի կողմից Տոկայիում։
Միջին հեռավորությունը Արեգակից կազմում է 2,687524 ա. մ., առավելագույնը մոտենում է 2,3908 ա. մ. հեռավորության վրա և հեռանում 2,9843 ա. մ.։ Արեգակի շուրջ մեկ ամբողջական պտույտ է կատարում 1609,26 երկրային օրվա ընթացքում, իր ուղեծրով շարժվելով միջինում 0,223705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6228) Յոնեզավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)